Bahasa Scots

Bahasa Scots (atau "Scots", "Lallans", ejaan puitis buat lawlands atau "tanah rendah") ialah sebuah bahasa Jerman Barat yang ditutur di Tanah Rendah dan Kepulauan Utara negeri Scotland serta di tanah jajahan Ulster di Ireland (di mana ia dikenali sebagai Ulster-Scots, Scotch ataupun Ullans). Di kebanyakan tempat, bahasa Scots ditutur bersama-sama bahasa Gaelic Scots dan bahasa Inggeris.

Sehingga abad ke-15, bahasa Scottis (bentuk modennya, Scots) merupakan nama buat Gaelic, bahasa Celt bangsa Scotland kuno. Mereka yang bertutur dalam bahasa Scots memanggil bahasa Gaelic Erse (bermaksud "bahasa Ireland"). Gaelic Scotland sekarang biasanya dipanggil Gaelic Scots dan bahasa ini ditutur di wilayah barat Tanah Tinggi Scotland dan kepulauan Scotland. Sebahagian besar bahasa Scots terbit daripada bahasa Inggeris Kuno daerah Northumbria, mahupun terpengaruh dengan bahasa Norse Kuno melalui kehadiran Viking, Bahasa Belanda dan bahasa Saxon Rendah melalui perdagangan dengan (pendatang dari) Negeri-Negeri Pamah. Juga, bahasa Scots dipengaruhi bahasa Romawi yang diguna gereja dan dalam Latin perundangan, dan Anglo-Norman dan selepasnya bahasa Perancis Paris ekoran daripada Perikatan Lama (Auld Alliance).

Penutur bahasa Anglia sudah bertapak di tenggara Scotland menjelang kurun ketujuh. Dalam kurun ke-13, di bawah pemerintah Norman penutur bahasa Inggeris Pertengahan Northumbria dijemput untuk tinggal di sana oleh Raja. Buat kali pertamanya bahasa Scots muncul dalam bentuk tertulis dalam kurun ke-14 dan bentuknya tidak banyak berbeza daripada dialek-dialek bahasa Inggeris utara. Bahsa Anglia Scotland berkembang dengan tersendiri semenjak waktu itu. Menjelang lewat kurun ke-15, para penutur menyedari perbezaan dengan bahasa yang ditutur di wilayah yang terletak di selatan lebih ketara dan bangsa Scotland yang bertutur dengan bahasa Scots mula memanggil bahasa mereka "Scots". Bahasa Scots memiliki kata pinjaman oleh sebab orang Scotland bercampur dengan penutur bahasa Gaelic. Kata-kata pinjaman yang mereka ambil lazimnya adalah untuk perkara-perkara geografi dan kebudayaan, seperti clan ("suku") dan loch ("tasik"). Sperti bahasa hidup yang lain, bahasa Scots sudah berubah sedikit dengan peredaran masa, walaupun dapat dikatakan yang ia lebih dekat dengan leluhur Anglo-Saxonnya berbanding dengan bahasa Inggeris. Banyak kata-kata bahasa Scots seperti flit ("berarak pantas"), greed ("ketamakan"), eerie ("menyeramkan"), cuddle ("peluk"), dan clan ("suku") sudah menjadi sebahagian daripada bahasa Inggeris.

Rujukan

Pautan luar 
 Bahasa Scots dan Inggeris

Dictionar o the Scots Leid - 22 volumes o Scots
 Byleid cairt
 Scots-online
 The Scots Language Society
 Scottish Language Dictionaries Ltd.
 SLD's Scuil Wab - fer bairns o aw ages
 ScotsteXt—beuks, poems an texts in Scots
 A Tait Wanchancie.
 SAMPA for Scots
 Scots in Skuils 
 Scots at the Varsitie 
 Scottish words - illustrated
 Scottish Corpus of Texts & Speech - Multimedia corpus of Scots and Scottish English
 Scots Language Centre
 Words Without Borders Peter Constantine: Scots: The Auld an Nobill Tung

 
Bahasa di Scotland
Bahasa di Ireland
Bahasa di United Kingdom
Bahasa Jermanik